Ferdinandus Huanacuni
Ferdinandus Huanacuni, vulgo plene Fernando Huanacuni Mamani (natus in provincia Pacensi die 29 Maii 1966), e populo Aymara ortus, est politicus Boliviae.

Alumnus est Universitatis Maioris Divi Andreae in urbe Pacensi ubi iuribus studuit. Discipulum fuisse dicitur Alfredi Sfeir philosophi apud institutum Zambuling. Novos modos proponit bene vivendi et communiter agendi in rebus publicis plurinationalibus sub lege matris Terrae Pachamama, quos modos e cultura Tihuanaco derivatos praetendit. A die 23 Ianuarii 2017 usque ad 4 Septembris 2018 minister rerum externarum meruit, successor Davidi Choquehuanca, praeside Evo Morales.

Notae

Bibliographia 
 "10 nuevos ministros figuran en el gabinete de Evo; Choquehuanca y Quintana dejan sus cargos" in Los Tiempos (23 Ianuarii 2017)
 "Fernando Huanacuni, el nuevo canciller de Bolivia" in Los Tiempos (23 Ianuarii 2017)

Nati 1966
Homines vivi
Politici Boliviae
Alumni Universitatis Maioris Pacensis Divi Andreae
Ministri rerum externarum